Diari Oficial de la Generalitat Valenciana


Sumari del DOGV 317, del 11-12-1985 (1985/805433)

DECRET 184/1985, de 23 de novembre, del Consell de la Generalitat Valenciana, pel qual s'autoritza la cessió gratuïta de l'immoble ubicat a Gavarda (València) carrer Rei en Jaume I, núm. 9, a l'Ajuntament de Gavarda.
------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1985/11/23/184/dof/vci/html**

### Dades del document

Número de DOGV
:   317

Data del DOGV
:   11-12-1985

Secció del DOGV
:   DISPOSICIONS GENERALS

Número del document
:   1985/805433


Data del document
:   23-11-1985

Organisme emissor
:   Conselleria d'Economia i Hisenda

Tipus de document
:   Decret

Decret 184/1985, de 23 de novembre, del Consell de la Generalitat Valenciana, pel qual s'autoritza la cessió gratuïta de l'immoble ubicat a Gavarda (València), carrer Rei en Jaume I, núm. 9, a l'Ajuntament de Gavarda.  
Per Acord Plenari de l'Ajuntament de Gavarda de 26 de juliol de 1985 hom sol·licità la cessió gratuïta de l'immoble ubicat al terme municipal, carrer Rei en Jaume I, núm. 9, a favor del susdit Ajuntament, per la Generalitat Valenciana, ja que aquesta n'ostenta la propietat, segons les transferències realitzades per l'Administració de l'Estat pel Reial Decret 4099/1982, de 29 de desembre.   
Atés l'interés acreditat per l'Ajuntament de Gavarda en el sentit que l'immoble ressenyat forme part del patrimoni municipal, per dedicar-lo a finalitats d'utilitat pública i d'interés social, i com que l'edifici és ocupat a hores d'ara per les dependències municipals i fou construït sobre terrenys cedits per l'Ajuntament al desaparegut Movimiento Nacional.   
D'altra banda, a conseqüència del danys soferts al casc urbà del poble de Gavarda per la riuada de 1982, s'ha decidit un canvi d'emplaçament d'aquest i l'expropiació dels immobles que el formen, l'expedient del qual és tramitat com a entitat expropiadora per l'Ajuntament de Gavarda, tot tenint en compte que l'import del justipreu serà abonat amb les aportacions, entre altres, de la Generalitat Valenciana.   
En atenció d'aquests motius, segons que estableix l'article segon, paràgraf 2, del Decret del Consell 46/1983, de 18 d'abril, que aprova les normes provisionals per a l'administració, la defensa i la conservació del Patrimoni de la Generalitat Valenciana, i els articles 74 i 77 de la Llei de Patrimoni de l'Estat, i a proposta del Conseller d'Economia i Hisenda amb la deliberació prèvia del Consell de la Generalitat Valenciana, en sessió de 23 de novembre de 1985,   
DECRETE:   
Article únic  
Cedir gratuïtament i transferir la propietat i la possessió de l'immoble ubicat a Gavarda (València), carrer Rei en Jaume I, núm. 9, a l'Ajuntament de Gavarda, per al compliment de les finalitats municipals que li són pròpies.   
València, 23 de novembre de 1985.   
El President de la Generalitat,  
JOAN LERMA I BLASCO  
El Conseller de Economia i Hisenda  
ANTONI BIRLANGA I CASANONA


Còpia Permalink ELI